als_Latn dik_Latn sag_Latn
Ndodhi dje në mesditë, kur fansat bavarezë kanë ndërruar trenin në stacionin e Nyrenbergut. Policia ndërhyn dhe ndan turmat Një ngjarje e rëndë, aspak sportive, është regjistruar dje në mesditë në stacionin qendror të trenit në Nyrenberg. Protagonistë kanë qenë tifozët e urryer të Bajernit. Kështu, ultrasët bavarezë, rreth 200 vetë, sapo kishin mbërritur në Nyrenberg nga Mainci dhe po ndërronin trenin për në Mynih. Dhe pikërisht në atë moment, një grup i madh i tifozëve të Nyrenbergut vjen në stacion dhe nis të sulmojë verbalist turmën bavareze, teksa këta të fundit kthehen dhe atje nis një konfrontim, që nëse nuk do të kishte qenë për ndërhyrjen e policisë atëherë mund të kishte degjeneruar. Sipas policisë, tifozët bavarezë janë detyruar të futen menjëherë në trenin dhe në platformën e tyre, teksa disa nga ata të Nyrenbergut janë arrestuar nga policia që tani ka nisur hetimet në lidhje me informatorin dhe me planin për t’i bërë pritë tifozëve kundërshtarë në stacionin e trenit.
Sherr në tren Ultrasët e Nyrenbergut sulmojnë ata të Bajernit0
Share.
als_Latn als_Latn eng_Latn